stanford-oval/wikipedia huggingface dataset:
Akwid
Diskografia > Albumit

Proyecto Akwid (2003)
Komp 104.9 Radio Compa (2004)
Los Aguacates de Jiquilpan (2005)
E.S.L. (2006)
La Novela (2008)
Clasificado "R" (2010)
Revólver (2013)
El Atraco (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Akwid viralliset sivut (Arkistoitu – Internet Archive)
Aldanin ylänkö

Aldanin ylänkö sijaitsee Sahan tasavallan eteläosassa, Aldanin kaupungin ympäristössä
Aldanin ylänkö (ven. Алданское нагорье, Aldanskoje nagorje) on pieni ylänköalue Sahan tasavallan kaakkoisosassa Aasiassa. Valtaosiltaan 800–1000 metriä merenpinnan yläpuolella, ylänköä katkovat syvät laaksot. Yksittäiset vuoret ja vuorijonot kohoavat 1400–2000 metrin korkeuteen, korkein huippu  2 306 metriin.
Ilmasto on mantereinen ja kylmä. Talvisin seudulla on hieman lunta ja kesäisin viileää; ylängöllä on ikiroutaa. Vuotuinen sademäärä 300–500 millimetriä. Ylängöllä kasvaa männikköä ja lehtikuusikkoa 1100–1300 metrin korkeuteen asti. Tätä korkeammalla on lehtikuusikkoa ja seetritihentymiä. Ylängön huiput ovat kivistä tundraa.
Aldanin ylänkö muodostaa vedenjaka-alueen Aldanin ja siihen laskevan Amgan välillä sekä näiden ja Lenan välille. Ylängöllä sijaitsevat Aldanin ja Tommotin kaupungit. Ylängön kautta kulkee päätie Sahan pääkaupungista Jakutskista etelään sekä rakenteilla oleva Jakutskin–Amurin rata. Aldanin ylänkö kohoaa etelään päin mentäessä ja liittyy Stanovoivuoristoon.
Aiheesta muualla

Venäjän kansallisatlaksen karttalehti 276-277 alueesta (venäjäksi) (национальныйатлас.рф)
Coto de Caza

| Coto de Caza |
| --- | --- |
 Coto de Caza vuonna 2016.

 Koordinaatit: 33°35′45″N, 117°35′16″W 
Valtio:  Yhdysvallat
Osavaltio:   Kalifornia
Piirikunta:  Orange
Pinta-ala:  
 – Kokonaispinta-ala:  20,653 km²
 – Josta vettä:  0,061 km² (1,29 %)
Korkeus:  216 m
Väkiluku (2020):  14 710
 – Väestötiheys:  720 as./km²
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
Coto de Caza on väestönlaskennallinen asuinpaikka (CDP) Orangen piirikunnassa, Kalifornian osavaltiossa Yhdysvalloissa. Sen väkiluku oli vuoden 2020 väestönlaskennassa 14 710.
Väestö

Alueen asukkaista 86,01 prosenttia on valkoisia, 8,18 prosenttia aasialaisia, 1,02 prosenttia afroamerikkalaisia ja 0,15 prosenttia intiaaneja. 2,78 prosenttia asukkaista eivät ole Yhdysvaltain kansalaisia. Alueen väestön keski-ikä on 46,3 vuotta.
Kuvia Coto de Cazasta

Coto de Caza helmikuussa 2007.
Coto de Caza Orangen piirikunnan kartalla.
Aiheesta muualla

Kuvia tai muita tiedostoja aiheesta Coto de Caza Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Ac

Ac tarkoittaa seuraavia:
AC, brittiläinen automerkki
adaptiivinen säätö, AC, englannin sanoista adaptive control, NC-koneiden mittaus- ja säätöjärjestelmä
adult contemporary music, AC, aikuisille suunnattu pop- ja rock-musiikki
Air Canada, IATA-koodi AC, lentoyhtiö
aktinium, kemiallinen merkki Ac, alkuaine
appellation d’origine contrôlée, AC, ranskalainen viinien laatuluokka
Ascension Island, ISO 3166-1 -koodi AC, valtio tai muu maantieteellinen alue
Assassin’s Creed, videopelisarja
attocoulombi, tunnus aC, sähkövarauksen yksikkö
eekkeri, ac., englannin sanasta acre, pinta-alan yksikkö
jalkapalloseura, AC, italian sanoista associazione calcio, jalkapalloa pelaavien henkilöiden urheiluseura
jälkeen Kristuksen, a.c. tai AC, latinan sanoista anno Christi, vuosiluvun lisämerkintä
kuluvana vuonna, a.c., latinan sanoista anno currente tai anni currentis, ajanilmaus
tilille, a/c, italian sanoista a conto, maksutapa
urheiluseura, AC, englannin sanoista athletic club, urheilua harrastavien henkilöiden muodostama seura
vaihtovirta, AC, englannin sanoista alternating current, sähkövirta, jonka jännite referenssiinsä verrattuna vaihtuu napaisuudeltaan ajan kuluessa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AC”, voi hakea sivunnimihaulla, laajalla sivunnimihaulla tai tekstihaulla.
Clara Campoamor

| Clara Campoamor |
| --- | --- |
 Clara Campoamor vuonna 1930
Henkilötiedot
Syntynyt: 12. helmikuuta 1888 Madrid, Espanja
Kuollut: 30. huhtikuuta 1972 (84 vuotta) Lausanne, Sveitsi
Ammatti:  asianajaja, poliitikko, kirjailija
Poliitikko
Puolue:  Radikaali republikaanipuolue
Clara Campoamor Rodríguez (12. helmikuuta 1888 Madrid, Espanja – 30. huhtikuuta 1972 Lausanne, Sveitsi) oli espanjalainen poliitikko, kirjailija ja feministi, joka osallistui vuoden 1931 perustuslakia säätäneeseen parlamenttiin. Siellä hän vaikutti keskeisesti naisten äänioikeuden hyväksymiseen. Campoamor ajautui kuitenkin jo vuoden 1933 vaalien jälkeen epäsuosioon, ja vuonna 1936 hän lähti sisällissodan takia maanpakoon.
Nuoruus ja opiskelu

Clara Campoamor syntyi Madridissa liberaaliin ja progressiiviseen työläisperheeseen. Clara oli vielä lapsi, kun hänen isänsä Manuel Campoamor Martínez kuoli. Claran äiti Pilar Rodríguez Martínez kasvatti tämän jälkeen lapsensa yksin vaikeassa taloudellissa tilanteessa. Clara joutui itsekin jo varhain töihin elättääksen perhettänsä.
Campoamor työskenteli ensin ompelijana ja sitten Espanjan postilaitoksella sekä konekirjoituksen opettajana. Hän alkoi 32-vuotiaana opiskella alempaa korkeakoulututkintoa ja sitten jatko-opiskella oikeustieteellisessä. Hän rahoitti opintonsa työskentelemällä La Tribuna -lehdelle. Campoamor sai vuonna 1925 luvan harjoittaa asianajajan ammattia.
Feministinen vaikuttaja

Miguel Primo de Riveran diktatuuri kaatui vuonna 1930, ja Campoamor oli vuonna 1931 perustamassa naisasiajärjestöä Unión Republicana Femeninaa. Vuonna 1932 hän liittyi radikaaliin republikaanipuolueeseen. Hänet valittiin vuonna samana vuonna Madridin edustajana perustuslakia säätävään kokoukseen. Siellä Campoamor kampanjoi seksismiä vastaan sekä miesten ja naisten lainopillisen tasa-arvon ja yleisen äänioikeuden puolesta. Kokous hyväksyi naisten äänioikeuden, ja Espanjan myöhempi presidentti Manuel Azaña kirjoitti muistelmissaan Campoamorin tehokkuudesta parlamenttisessa keskustelussa.
Espanjan vuoden 1933 vaalit voitti oikeistopuolue CEDA. Vasemmisto syytti Campoamoria tappiostaan, ja hän ajautuikin epäsuosioon. Hän pyrki osallistumaan vuoden 1936 vaaleihin, mutta yksikään puolue ei ottanut häntä listoilleen. Campoamor julkaisi kesäkuussa 1936 poliittisesta taistelustaan muistelmateoksen Mi pecado mortal: El voto femenino y yo. Hän kirjoitti tämän jälkeen vielä kaksi kirjaa naisten oikeuksista.
Maanpako

Campoamor lähti maanpakoon heti sisällissodan puhjettua heinäkuussa 1936. Hän päätyi monien muiden espanjalaispakolaisten tavoin Argentiinaan. Hän jättäytyi politiikasta petyttään Espanjan toisen tasavallan kaatumiseen. Campoamor käänsi ranskalaisia romaaneja espanjaksi ja kirjoitti useita elämäkertoja. Niiden joukossa oli muun muassa meksikolaisen Juana Inés de la Cruz elämäkerta.
Campoamor yritti muutamia kertoja palata Espanjaan, mutta Francon hallinto esti paluun. Campoampor muutti vuonna 1955 Lausanneen Sveitsiin. Siellä hän työskenteli ystävänsä lakitoimistossa, mutta oli varsin lannistunut ja kaipasi takaisin Espanjana. Campoamor kuoli Lausannessa syöpään huhtikuussa 1972. Hänen krematoidut jäännökset haudattiin San Sebastiániin.
Aiheesta muualla

Kuvia tai muita tiedostoja aiheesta Clara Campoamor Wikimedia Commonsissa
Alde Feanenin kansallispuisto

Alde Feanenin kansallispuisto on luonnonsuojelualue Alankomaissa, Frieslandin provinssissa. Se kuuluu myös Natura 2000-ohjelmaan. Puiston pinta-ala on 2300 hehtaaria. Siellä on tavattu 450 lajia kasveja ja sata lintulajia. Alde Feanenin maisema koostuu erilaisista suotyypeistä ja avovesialueista.
Aiheesta muualla

Kuvia tai muita tiedostoja aiheesta Alde Feanenin kansallispuisto Wikimedia Commonsissa
Aldata Solution

| Aldata Solution Oyj |
| --- | --- |

Yritysmuoto:  julkinen osakeyhtiö
Markkina-arvo:  35 milj. € (31.12.2010)
Toimitusjohtaja:  Bertrand Sciard
Kotipaikka:  Helsinki
Toimiala:  informaatioteknologia
Liikevaihto:   73,1 milj. € (2010)
Liikevoitto:  1,3 milj. € (2010) 
Henkilöstö:  531 (31.12.2010) 
Kotisivu:  www.aldata.fi
Infobox OKVirheellinen NIMI-arvo: 
Aldata Solution Oyj on vuonna 2003 perustettu suomalainen yhtiö, joka kehittää pääasiassa vähittäis- ja tukkukaupan sekä logistiikan ohjelmistoja, eli informaatioteknologiaa kaupan koko arvoketjulle. Yhtiön pääkonttori sijaitsee Vantaalla.
Yhtiön osake oli noteerattu Helsingin pörssissä.
Solteq osti maaliskuussa 2012 Aldata Solution Finlandin koko osakekannan. Aldata työllisti silloin 74 henkilöä ja kauppahinta oli noin 8,3 miljoonaa euroa. Kaupan myötä Solteq aloitti Aldata-konsernin tuotteiden (myymäläohjelmistot kuten kaupan kassatoiminnot ja taustatoiminnot kuten tavaraliikenne) jälleenmyynnin Suomessa ja maan lähialueilla. Aldatan myymäläjärjestelmiä oli käytössä sekä päivittäistavarakaupoissa sekä erikoistavarakaupoissa.
Aiheesta muualla

Aldata Solution (Arkistoitu – Internet Archive)
Alposjärvi (kylä)

Alposjärvi on kylä Pellon kunnassa. Kylä sijaitsee noin 30 kilometrin päässä Pellon keskustaajamasta. Alposjärvi sijaitsee Ylisen Alposjärven rannalla.  Alposjärvellä on muutamia ympärivuotisia asukkaita, mutta kesämökkejä ja huviloita on runsaasti. Alposjärvellä toimii pieni maatilamatkailuyritys, mutta muunlaisia palveluita ei ole tarjolla. Lähimmät palvelut ovat Turtolassa, Ylitorniolla ja Pellon keskustassa.
Country Aces

| Country Aces Jarno Sarjanen & Johnny Cash |
| --- | --- | --- |

Kokoelmalevyn tiedot
 Julkaistu: 1983
 Formaatti: LP
 Tyylilaji: country
 Levy-yhtiö: JP-Musiikki
Jarno Sarjasen muut julkaisut
| Varjoelämää 1981 | Country Aces 1983 | Mustat kaleerit 1985 |
Country Aces on Jarno Sarjasen ja Johnny Cashin kokoelmalevy, joka julkaistiin vuonna 1983 kasettina ja LP-levynä.
Kappaleet > A-puoli

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Esittäjä | Kesto |  |  |  |  |  |
| 1. | I Walk the Line | Johnny Cash | Johnny Cash | 2.41 |  |  |  |  |  |
| 2. | Folsom Prison Blues | Johnny Cash | Johnny Cash | 2.47 |  |  |  |  |  |
| 3. | Oh, Lonesome Me | Don Gibson | Johnny Cash | 2.26 |  |  |  |  |  |
| 4. | Cry Cry Cry | Johnny Cash | Johnny Cash | 2.25 |  |  |  |  |  |
| 5. | Pienen pojan haaveet | Kari Kuuva | Jarno Sarjanen | 2.26 |  |  |  |  |  |
| 6. | Maaltapako | Jarno Sarjanen | Jarno Sarjanen | 3.35 |  |  |  |  |  |
| 7. | Piikki kaikkein pahin | Kari Kuuva | Jarno Sarjanen | 1.58 |  |  |  |  |  |
| 8. | Kadun lait | Jarno Sarjanen, Jarmo Jylhä (san.) | Jarno Sarjanen | 3.31 |  |  |  |  |  |
Kappaleet > B-puoli

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Esittäjä | Kesto |  |  |  |  |  |
| 9. | Maanantaiaamu | Jarno Sarjanen | Jarno Sarjanen | 3.03 |  |  |  |  |  |
| 10. | Takkulan baari | Jarno Sarjanen | Jarno Sarjanen | 3.45 |  |  |  |  |  |
| 11. | Tallirenki | Jarno Sarjanen | Jarno Sarjanen | 3.20 |  |  |  |  |  |
| 12. | Turhan kylväjä | Jarno Sarjanen | Jarno Sarjanen | 2.53 |  |  |  |  |  |
| 13. | Get Rhythm | Johnny Cash | Johnny Cash | 2.15 |  |  |  |  |  |
| 14. | Rock Island Line | Trad. | Johnny Cash | 2.08 |  |  |  |  |  |
| 15. | I Heard That Lonesome Whistle | Jimmie Davis | Johnny Cash | 2.12 |  |  |  |  |  |
| 16. | Ballad of a Teenage Queen | Jack Clement | Johnny Cash | 2.08 |  |  |  |  |  |
Aiheesta muualla

Country Aces discogs.com -sivustolla
Coleman Griffith

| Coleman Griffith> Henkilötiedot |
| --- | --- |
Koko nimi:  Coleman Roberts Griffith
Syntynyt: 22. toukokuuta 1893 Guthrie Center, Iowa, Yhdysvallat
Kuollut: 7. helmikuuta 1966 (72 vuotta) Urbana, Illinois, Yhdysvallat
Kansalaisuus:  yhdysvaltalainen
Koulutus ja ura
Tutkimusalue:  urheilupsykologia
Coleman Roberts Griffith (22. toukokuuta 1893 – 7. helmikuuta 1966) oli yhdysvaltalainen psykologi, joka tuli tunnetuksi ”urheilupsykologian isänä”. Griffith ryhtyi ensimmäisenä yhdysvaltalaisena tutkijana järjestelmälliseen urheilupsykologian näkökulmien tutkimiseen. Griffith työskenteli työuransa pääosin Illinoisin yliopistossa. Griffith omistautui erityisesti psykomotoristen taitojen, oppimisen ja persoonallisuusmuuttujien tutkimiseen.
Varhainen elämä ja nuoruus

Griffith syntyi Guthrie Centerissä, Iowassa 1893. Hän suorittti Bachelor of Arts-tutkinnon Greenville Collegesta vuonna 1915. Tohtoriksi hän valmistui Illinoisin yliopistosta vuonna 1920. Vuosina 1915-1916 Griffith toimi psykologian ohjaajana Grenville Collegessa.
Ura urheilupsykologina

Griffith aloitti tutkimuksensa Illinoisin yliopistossa vuonna 1918. Tuolloin hän suoritti ”sarjan epävirallisia havaintoja” joistakin koripalloon ja jalkapalloon liittyvistä psykologisista tekijöistä. Kaksi vuotta myöhemmin hän aloitti jalkapalloilijoiden testauksen reaktioajastimella. Tutkimukset tekivät vaikutuksen George Huffin, Illinoisin yliopiston yleisurheilun ja fyysisen kunnon osaston johtajaan. Huff muotoili suunnitelman tutkimuslaitoksesta ja syksyllä 1925 Griffithistä tuli Athletic Research Laboratoryn johtaja.
Athletic Research Center oli ensimmäinen urheilupsykologian laboratorio Yhdysvalloissa. Griffith tutki tiiminsä kanssa pelaajien oppimista, persoonallisuutta ja psykomotoriasia taitoja. Rahoituksen puute johti kuitenkin laboratorion sulkemiseen vuonna 1932.
Athletic Research Laboratory sulkemisen jälkeen Griffith keskittyi erityisesti kasvatuspsykologian professuuriin. Griffith kuitenkin suoritti laajan tutkimushankkeen Chicago Cubsille vuonna 1938. Chicagossa Girffith sai käyttöönsä merkittävän budjetin, laboratorion ja tarvitsemansa laitteet. Vuodesta 1932 lähtien Griffith toimi Bureau of Institutional Researchin johtajana. Vuosina 1944–1953 hän toimi yliopiston provostina.
Akateemisen uran jälkeen

Griffith jäi eläkkeelle vuonna 1953. Hän jatkoi aktiivista ammatillista toimintaa kuolemaansa saakka 1966. Joulukuussa 1964 hän esitteli tutkimusartikkelin "Sports and the Culture". Griffith sai uransa aikana lukuisia kunnianosoituksia ja tunnustuksia ammatillisilta ja koulutusseuroilta.
Julkaisut

Griffith on julkaissut monia teoksia akateemisen uransa aikana. Hänen tärkeimpinä teoksiaan on pidetty The Psychology of Coachingia (1926), joka on merkittävä panos urheilupsykologian alalla sekä Psychology and Athleticsia (1928). Griffith teki monia kirjoitui urheilusuoritusten psykologisista komponenteista The Athletic Journaliin.
Aldan (joki)

| Aldan |
| --- | --- |

Alkulähde:  Stanovoivuoret
Laskupaikka:  Lena
Maat:  Venäjä
Pituus:  2 273 km
Virtaama:  5 110 m³/s
Valuma-alue:  729 000 km²
Aldan (jak. ja ven. Алдан) on Lenan toiseksi pisin sivujoki Sahan tasavallassa Venäjällä. Joki on 2 273 kilometriä pitkä, josta 1 753 kilometriä soveltuu laivaliikenteelle. Tämän sivujoen valuma-alue on 729 000 neliökilometrin laajuinen.
Aldanjokea Tommotessa.
Aldan saa alkunsa Stanovoivuoriston länsiosasta, josta se virtaa Nerjungrin, Aldanin, Tommotin, Ust-Majan, Eldikanin ja Handygan kaupunkien ja asutusten läheisyydestä ja laskee Lenaan lähellä Batamaita.
Aldain merkittävimmät sivujoet ovat Amga, Utšur ja Maja. Aldanin valuma-alue tunnetaan kultaesiintymistään  ja kambrikauden fossiileista.
Aiheesta muualla

Kuvia tai muita tiedostoja aiheesta Aldan (joki) Wikimedia Commonsissa
Virtaaman mittauspiste (151 km laskukohdasta yläjuoksulle) / R-Arctic Net (englanniksi)
AWeb

| AWeb |
| --- | --- |
Kehittäjä:  Yvon Rozijn
Kehityshistoria
Ensijulkaisu:  1996
Vakaa versio:  3.4 / 17. marraskuuta 2003
Tiedot
Ohjelmistotyyppi:  Verkkoselain
Alusta:  AmigaOS, MorphOS
Lisenssi:  AWeb Public License
Aiheesta muualla
Verkkosivusto
AWeb on WWW-selain AmigaOS:lle. Muita vastaavia olivat mm. IBrowse, Voyager.
Selaimen on alun perin kehittänyt Yvon Rozijn. Selainta levitettiin AmigaOS 3.9 version mukana ja on sen jälkeen julkaistu avoimen lähdekoodin projektina.
Aiheesta muualla

Amitrix verkkosivu
Käännös suomeksi
Alkyyli

Metyyli
Alkyyli on radikaali hiilivety, joka muodostuu ainoastaan hiili- ja vetyatomeista. Alkyylimolekyylin yleinen kaava on CnH2n+1. Esimerkiksi metyyli CH3·, etyyli C2H5· ja butyyli C4H9·. Alkyylejä ei ole tavallisesti luonnossa vapaana vaan ne ovat osa isompaa orgaanista yhdistettä. 'Puuttuvan' vetyatomin vuoksi ne ovat hyvin reaktiivisia.
All-Pro

All-Pro on palkinto, joka jaetaan NFL:n jokaisen pelipaikan parhaalle pelaajalle. Tällä hetkellä (tilanne maaliskuussa 2019) Associated Pressin julkaisema listaus on yleisesti käytetyin. Palkinto ei ole kuitenkaan NFL:n virallinen palkinto, vaan NFL:n Pro Bowl vastaa kyseistä palkintoa. Kauden 2018 All-Pro –palkinnot päätti 50 median edustajaa. AP julkaisee kaksi joukkuetta, jossa ensimmäiseen joukkueeseen valitaan pelipaikkansa paras ja toiseen joukkueeseen toinen. Joillekin pelipaikoille valitaan useampi pelaaja. Eniten AP:n All-Pro –valintoja on Jerry Ricella ja Jim Ottolla, joilla on kummallakin kymmenen valintaa.
AY-3-8910

AY-3-8912-piiri
General Instrumentsin AY-3-8910, AY-3-8912, AY-3-8913 ja Yamahan lisenssillä valmistama lähes identtinen YM2149 ovat suosituimpia äänipiirejä 1980-luvun mikrotietokoneissa, kolikkopeleissä ja pelikonsoleissa. Näitä piirejä on käytetty sellaisissa laitteissa kuin MSX, Atari ST, Intellivision, Vectrex, Amstrad CPC ja ZX Spectrumin 128-kilotavuiset mallit.
AY/YM:ssä on kolme äänikanavaa kuten SIDissä, mutta se on ominaisuuksiltaan vaatimattomampi. Ainoat varsinaiset aaltomuodot ovat kohina ja kiinteä kanttiaalto, eikä piireissä ole suodattimia tai kanavienvälistä modulaatiota. ADSR-vaipat ovat kuitenkin osittain monipuolisemmat kuin SIDissä, ja etenkin AY/YM:ää käyttävälle demomusiikille ovat tunnusomaisia soitinäänet, joissa vaippageneraattori on asetettu jatkuvaan silmukkaan. Lisäksi AY/YM:ssä on oma ulostulo jokaiselle kanavalle, mikä mahdollistaa stereomusiikin. Stereoääni on käytössä Amstrad CPC -tietokoneessa, mutta muuten sitä on hyödynnetty lähinnä klooneissa tai muuten muokatuissa tietokoneissa.
Kuten muistakin äänipiireistä, voi myös AY-3-8912 toistaa digitoituja PCM-sampleja ohjelmallisin keinoin, vaikkei se PCM-ääntä varsinaisesti tue. Tämä voidaan tehdä esimerkiksi kanttiaaltoa sopivasti modifioimalla. Ohjelmallisesti toteutettu PCM kuluttaa kuitenkin prosessoriaikaa, joten sampleja on käytetty varsin rajoitetusti (vähän enemmän Atari ST:ssä, jonka prosessori on nopeampi).
Texas Instrumentsin äänipiiri SN76489, jota käytettiin Sega Master Systemissä ja BBC Microssa, on hyvin samantyyppinen, kuin AY-3-8910, sekä kuultuna, että teknisiltä ominaisuuksiltaan.
Yamahan lisenssillä valmistamaa YM2149 -piiriä käytetään Atari ST ja MSX2 -tietokoneissa. MSX-koneisiin AY-3-8913 ja YM2149 valittiin niiden helpon saatavuuden takia ja Atari ST -koneisiin niiden halpuuden sekä koneen kiireisen julkaisuaikataulun vuoksi.
Aiheesta muualla

Project AY – kokoelma ZX Spectrumin ja Amstrad CPC:n musiikkia sekä kappaleiden soittamiseen sopivia ohjelmia.
General Instruments - AY-3-8910, AY-3-8912, AY-3-8913 Programmable Sound Generator (Arkistoitu – Internet Archive) – teknistä tietoa (PDF)
AY Riders
YM Rockerz
General Instruments - AY-3-8910, AY-3-8912, AY-3-8913 Programmable Sound Generator
Descent (pelisarja)

| Descent |
| --- | --- |
Kehittäjä:  Parallax Software, Outrage Entertainment
Julkaisija:  Interplay Entertainment
Lajityyppi:  ensimmäisen persoonan ammuntapeli
Ensijulkaisu:  Descent (1995)
Aiheesta muualla
MobyGames
Lisää peliartikkeleitaVideopelien teemasivulla
Descent on Parallax Softwaren kehittämä ensimmäisen persoonan ammuntapelien sarja. Peleissä ohjataan avaruusalusta.
Pelit

Descent (1995)
Descent II (1996)
Descent 3 (1999)
Descent: Underground (myöh. vain Descent) on vuonna 2015 Steam-palvelussa Early Access -versiona julkaistu uusi esiosa sarjalle. Peli on sittemmin vedetty markkinoilta ja sen nimi on muuttunut.
Pelit > FreeSpace

Descent: FreeSpace – The Great War
FreeSpace 2
Aiheesta muualla

Descent-sarja MobyGamesissä (englanniksi)
Freespace-sarja MobyGamesissä (englanniksi)
-pelisarja
| --- | --- |
Descent:   Descent  Descent II  Descent 3 
FreeSpace:   Descent: FreeSpace – The Great War  FreeSpace 2
Alajärvi (Saarijärvi)

| Alajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°47′39″N, 25°03′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Pieni-Löytänään 
Järvinumero:  14.629.1.010
Mittaustietoja
Pinnankorkeus:  141,5 m  
Pituus:  780 m  
Leveys:  470 m  
Rantaviiva:  2,421 km  
Pinta-ala:  22,157 ha  
Tilavuus:  0,0003172 km³ 
Keskisyvyys:  1,43 m  
Suurin syvyys:  2,4 m  
Saaria:  ei saaria 
 fiAlajärvi 
Alajärvi  on Keski-Suomessa Saarijärvellä  Kalmarin lähellä sijaitseva järvi.
Maantietoa

Järvi on 780 metriä pitkä, 470 metriä leveä, ja sen pinta-ala on 22 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 317 200 kuutiometriä. Sen keskisyvyys on 1,4 metriä ja suurin syvyys on 2,4 metriä. Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Iso-Löytänän valuma-alueeseen (14.629) se kuuluu. Järven vedenpinnan korkeus on 141,5 metriä mpy.